ร้านย้ายจากที่เก่ามาเปิดที่นี่ เป็นห้องแถว 1 ห้อง ลูกค้าเยอะ ขายดีมาก รอนานอยู่กว่าจะได้ทาน สั่งก๋วยเตี๋ยวปากหม้อใช้วิธีเขียนจดใส่สมุดพร้อมเลขโต๊ะ แจ้งว่าต้องการเครื่องน้ำซุปอะไรบ้าง มีกระดูกหมู ลูกชิ้นหมู ขาไก่ เลือด เห็ดหอม พร้อมระบุไส้ปากหม้อที่ต้องการ มีทั้งหมด 8 ไส้ กุยช่าย ไส้หวาน วุ้นเส้น หมูสับ ถั่วงอก ถั่วฝักยาว หน่อไม้ จำได้ประมาณนี้ ชอบอะไรสั่งตามชอบได้เลยค่ะ น้ำซุปชามละ 40฿ เสิร์ฟมาน่าทานมาก ลูกชิ้นหมูบัวลอย เต็มๆชาม กระดูกหมูก็ตุ๋นเปื่อยดี ไส้ที่พิเศษกว่าร้านอื่น น่าจะเป็นไส้หมูสับ เพราะไปทานมาหลายที่ไม่เคยเจอ เสิร์ฟตัวปากหม้อแยกใส่จานมา ข้อดีคือไม่อืด ไม่เละ ทานสะดวก ตัวแป้งเหนียวนุ่ม ชอบไส้กุยช่ายที่สุด ถ้าจานนึงที่เสิร์ฟมาพร้อมน้ำซุป 8 ชิ้น ทานไม่อิ่มแจ้งสั่งเพิ่มได้ค่ะ เสิร์ฟจานละ 8 ชิ้น : 10฿ มาทาน 2 คน น้ำซุป 2 ชาม ปากหม้อ 3 จาน รวม 110฿ อร่อยถูกใจ มาอีกแน่นอนค่ะ